पुलिस ने बताया कि हिरासत में लिया युवक जिला महेंद्रगढ़ के सेहलंग गांव का रहने वाला है। धारूहेड़ा की एक कंपनी में वह गार्ड की नौकरी करता था। करीब एक पखवाड़े पहले उसकी नौकरी छूट गई थी। इस कारण वह रेवाड़ी में ही नौकरी की तलाश में घूम रहा था। मानसिक रूप से परेशान होने के कारण उसने एटीएम का दरवाजा खोलकर स्क्रीन पर ईंट दे मारी। जब वहां पहुंचे युवकों ने उसको पकड़ लिया तो वह घबरा गया। इसके बाद भागने लगा।